
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εποπτεία και εξασφάλιση ποιότητας δοκιμασιών 

προσόντων και συμπεριφοράς. 1 

Ορισμός αποφαινομένων οργάνων για τη μελέτη και 
εκτέλεση των έργων: α. «Συντήρηση - αντικατά¬ 
σταση φωτιστικών σωμάτων και κιγκλιδωμάτων 
στον Κεντρικό Λιμένα Ιτέας», β. «Αντικατάσταση 
λόγω φθοράς, πίλαρ παροχής νερού - ρεύματος 


στον Κεντρικό Λιμένα Γαλαξιδίου». 2 

Καθιέρωση υπερωριακής απασχόλησης τακτικού 
προσωπικού της Δημοτικής Επιχείρησης Ύδρευ¬ 
σης Αποχέτευσης Ρεθύμνου (Δ.Ε.Υ.Α.Ρ.). 3 

Τροποποίηση - συμπλήρωση του Τιμολογίου Δικαι¬ 
ωμάτων Χρήσεως και Εκμισθώσεως Μηχανικών 
Μέσων και Εργαλείων Φορτοεκφορτώσεως του 
Ο.Λ.Π. Α.Ε. 4 


ΑΠΟΦΑΣΕΙ Σ 

Αριθμ. οικ.49625/7760 (1) 


Εποπτεία και εξασφάλιση ποιότητας δοκιμασιών 
προσόντων και συμπεριφοράς. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του ν.2696/1999 (Α'57) «Κύρωση του Κώδικα Οδικής 
Κυκλοφορίας», όπως ισχύει. 

β) του άρθρου 16 παρ. 4 του ν.2592/1998 (Α' 57) «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις», όπως τροποποιήθηκε με το άρθρο 10 του 
ν.2898/2001 (Α'71). 

γ) της παραγράφου 4 του Παραρτήματος IV του 
π.δ.51/2012 (Α' 101) «Προσαρμογή της ελληνικής νομο¬ 
θεσίας προς την Οδηγία 2006/126/ΕΚ του Ευρωπαϊκού 
Κοινοβουλίου και του Συμβουλίου της 20ης Δεκεμβρίου 
2006, όπως τροποποιήθηκε με τις Οδηγίες 2008/65/ΕΚ 
της Επιτροπής της 27ης Ιουνίου 2008, 2009/113/ΕΚ της 
Επιτροπής της 25ης Αυγούστου 2009 και 2011/94/ΕΕ 
της Επιτροπής της 28ης Νοεμβρίου 2011», όπως ισχύει. 


δ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κωδικο- 
ποιήθηκε με το άρθρο πρώτο του π.δ. 63/2005 (Α'98). 

ε) του άρθρου 2, του ν.3897/2010 (Α'208) «Σύσταση 
Εθνικού Συμβουλίου Οδικής Ασφάλειας και Γ ενικής Δι¬ 
εύθυνσης Οδικής Ασφάλειας, εποπτεία και βελτίωση 
του θεσμού του τεχνικού ελέγχου οχημάτων για την 
προαγωγή της Οδικής Ασφάλειας και την προστασία 
του περιβάλλοντος, κύρωση Σύμβασης μεταξύ Ελληνι¬ 
κού Δημοσίου και Ο.Α.Σ.Ο. και άλλες διατάξεις». 

στ) του άρθρου 1 του π.δ. 85/2012 (Α' 141) «Ιδρυση και 
μετονομασία Υπουργείων, μεταφορά και κατάργηση 
υπηρεσιών», όπως ισχύει. 

ζ) του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

η) της υπ’ αριθμ. 329/3-7-2013 (Β' 1655) Απόφασης του 
Πρωθυπουργού και του Υπουργού Υποδομών Μεταφο¬ 
ρών και Δικτύων «Καθορισμός αρμοδιοτήτων του Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου», όπως ισχύει. 

2. Το υπ’ αριθμ. πρωτ. Γ/ΕΞ/3784-1/11-7-2014 έγγραφο 
της Αρχής Προστασίας Δεδομένων Προσωπικού Χα¬ 
ρακτήρα. 

3. Την ανάγκη καθορισμού των αναγκαίων λεπτομερει¬ 
ών για την ανάπτυξη συστήματος εποπτείας και κατα¬ 
γραφής αποτελεσμάτων των δοκιμασιών προσόντων και 
συμπεριφοράς καθώς και εξασφάλισης της ποιότητας, 
αποδοτικότητας και διαφάνειας όλων των παραγόντων 
που συμμετέχουν στις δοκιμασίες αυτές. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Εποπτεία αποτελεσμάτων 
δοκιμασιών προσόντων και συμπεριφοράς 

1. Αρμόδια Υπηρεσία για την εποπτεία και την εξασφάλιση 
ποιότητας των δοκιμασιών προσόντων και συμπεριφοράς, 
καθώς και την επεξεργασία των Αναφορών που αναφέρο- 
νται στο Άρθρο 5, είναι η Διεύθυνση Οδικής Κυκλοφορίας. 

2. Προς το σκοπό αυτό, η Διεύθυνση Οδικής Κυκλο¬ 
φορίας, εξάγει ενδείξεις για την ποιότητα των δοκιμα¬ 
σιών προσόντων και συμπεριφοράς που διεξάγονται, 
για όλους τους παράγοντες που συμμετέχουν (Σχολές 

Οδηγών, Εκπαιδευτές και Εξεταστές), συντάσσοντας 
Ετήσια Συγκεντρωτική Αναφορά ή/ και Έκτακτες Ανα¬ 
φορές εστιασμένες σε συγκεκριμένα στοιχεία. 

3. Η Ετήσια Συγκεντρωτική Αναφορά της Διεύθυνσης 
Οδικής Κυκλοφορίας περιλαμβάνει: 

• Συγκεντρωτικούς πίνακες. 

• Αξιολόγηση - Συμπεράσματα. 

4. Η Διεύθυνση Οδικής Κυκλοφορίας από τις Αναφορές 
και τις ενδείξεις που εξάγονται από την επεξεργασία και 
στατιστική ανάλυση των δεδομένων, προγραμματίζει τα 
επιμορφωτικά σεμινάρια για τους Εξεταστές, ενημερώ¬ 
νει τις αρμόδιες Διευθύνσεις και Τμήματα Μεταφορών 
και Επικοινωνιών για τα προβλήματα που παρουσιάζο¬ 
νται και μέσω των παραπάνω Υπηρεσιών, τις Σχολές 
Οδηγών και τους Εκπαιδευτές. 

5. Στο Σώμα Επιθεωρητών Ελεγκτών του Υπουργείου 
(ΣΕΕΥΜΕ), κοινοποιούνται οι Αναφορές και οι ενδείξεις 
που εξάγονται από την επεξεργασία των δεδομένων, 
για τη διενέργεια των ελέγχων σε όλους τους παρά¬ 
γοντες που συμμετέχουν στις δοκιμασίες προσόντων 
και συμπεριφοράς (Σχολές Οδηγών, Εκπαιδευτές και 
Εξεταστές) που παρουσιάζουν σταθερή απόκλιση από 
τους μέσους όρους, στα πλαίσια της εποπτείας σύμ¬ 
φωνα με την παράγραφο 4 του Παραρτήματος IV του 
π.δ.51/2012 (Α' 101). 

Αρθρο 2 

Σύστημα εποπτείας και εξασφάλισης ποιότητας 
δοκιμασιών προσόντων και συμπεριφοράς 

Για την εποπτεία και την περιοδική επανεξέταση των 
αποτελεσμάτων των δοκιμασιών που έχουν διεξαχθεί, 
όπως και για την εξασφάλιση της ποιότητας, αποδοτικό- 
τητας και διαφάνειας όλων των παραγόντων που συμμε¬ 
τέχουν στις δοκιμασίες προσόντων και συμπεριφοράς, 
δημιουργείται στο Υπουργείο Υποδομών Μεταφορών 
και Δικτύων, Μηχανογραφικό Σύστημα Καταγραφής 
Αποτελεσμάτων των δοκιμασιών προσόντων και συ¬ 
μπεριφοράς (ΜΗΣΚΑ). 

Άρθρο 3 

Τρόπος καταχώρησης και διαχείρισης δεδομένων 

1. Γ ια τη διαχείριση, λειτουργία και χρήση του ΜΗΣΚΑ, 
δημιουργούνται οι ακόλουθοι κωδικοί: 

• Κωδικός διαχειριστή συστήματος με δικαίωμα δι¬ 
αχείρισης και παρακολούθησης μεταβολών εξεταστών 
- εκπαιδευτών - σχολών οδηγών. Ο κωδικός αυτός χο¬ 
ρηγείται σε εξουσιοδοτημένους υπαλλήλους οι οποίοι 
μετέχουν στο βοηθητικό έργο εξέτασης υποψηφίων 
οδηγών της Διεύθυνσης Οδικής Κυκλοφορίας. 

• Κωδικοί πρόσβασης υπαλλήλων που διενεργούν τη 
στατιστική ανάλυση των δεδομένων και εξάγουν τις 
Αναφορές και τα στατιστικά συμπεράσματα. Οι κωδικοί 
αυτοί χορηγούνται σε εξουσιοδοτημένους υπαλλήλους 
που μετέχουν στο βοηθητικό έργο εξέτασης υποψηφίων 
οδηγών του Υπουργείου. 

• Κωδικός απλού χρήστη με δικαίωμα καταχώρησης 
των δεδομένων από το Πρακτικό Δοκιμασίας Προσό¬ 
ντων και Συμπεριφοράς στο ΜΗΣΚΑ. Ο κωδικός αυτός 
χορηγείται στους εξεταστές υποψηφίων οδηγών. 

• Κωδικοί απλού χρήστη για πρόσβαση των Επιθεω¬ 
ρητών Ελεγκτών Σώματος Επιθεωρητών Ελεγκτών του 
Υπουργείου (ΣΕΕΥΜΕ) μόνο για ανάγνωση των Ανα¬ 
φορών. 


2. Δικαίωμα καταχώρησης στοιχείων από το Πρακτι¬ 
κό Δοκιμασίας Προσόντων και Συμπεριφοράς έχουν οι 
εξεταστές υποψηφίων οδηγών. Οι εξεταστές οφείλουν 
εντός πέντε (5) εργάσιμων ημερών να καταχωρούν 
στο ΜΗΣΚΑ, με υπευθυνότητα και φερεγγυότητα, τα 
στοιχεία από το Πρακτικό Δοκιμασίας Προσόντων και 
Συμπεριφοράς που έχουν ήδη συμπληρώσει κατά την 
διάρκεια των δοκιμασιών προσόντων και συμπεριφοράς. 

3. Τα καταχωρισμένα στοιχεία διατηρούνται στο ΜΗΣ¬ 
ΚΑ, για χρονικό διάστημα πέντε (5) ετών από την ημε¬ 
ρομηνία αρχικής καταχώρισης τους και διαγράφονται 
μετά την πάροδο του ανωτέρω χρονικού διαστήματος. 

4. Τα πρόσωπα των οποίων τα προσωπικά δεδομένα 
τυγχάνουν επεξεργασίας από το ΜΗΣΚΑ (εξεταστές, 
εκπαιδευτές υποψηφίων οδηγών, Σχολές Οδηγών και 
υποψήφιοι οδηγοί) έχουν δικαίωμα πρόσβασης στα δε¬ 
δομένα τους που είναι καταχωρισμένα στο σύστημα, 
καθώς και δικαίωμα αντίρρησης για την επεξεργασία 
των δεδομένων αυτών, σύμφωνα με τις διατάξεις αντί¬ 
στοιχα των άρθρων 12 και 13 του ν.2472/1997. 

Άρθρο 4 

Πεδίο Εφαρμογής και Διαδικασία 
καταχώρησης στοιχείων 

1. Η Βάση Δεδομένων του ΜΗΣΚΑ, περιλαμβάνει εν¬ 
δεικτικά τους ακόλουθους Παραμετρικούς 

Πίνακες: 

• Πίνακα των Περιφερειών της Χώρας 

• Πίνακα των Περιφερειακών Ενοτήτων της Χώρας 

• Πίνακα των Διευθύνσεων και Τμημάτων Μεταφορών 
και Επικοινωνιών της Χώρας 

• Πίνακα με κωδικούς των Επιτροπών εξέτασης υπο¬ 
ψηφίων οδηγών ανά Περιφέρεια και Περιφερειακή Ενό¬ 
τητα 

• Πίνακα των Σχολών Οδηγών της Χώρας 

• Πίνακα των Εκπαιδευτών υποψηφίων οδηγών της 
Χώρας 

• Πίνακα των Εξεταστών υποψηφίων οδηγών της Χώ¬ 
ρας 

• Πίνακα οχημάτων ανά κατηγορία οχήματος 

• Πίνακα μνημονίων πρακτικής εξέτασης υποψηφίων 
οδηγών 

Πίνακα σημείων απόρριψης ανά μνημόνιο και ανά κα¬ 
τηγορία οχήματος 

• Πίνακα με κατηγορίες ηλικιών (16-20, 21-24, 25-39, 
>40 ετών) 

• Πίνακα χρηστών 

• Πίνακα καταγραφής ενεργειών χρηστών 

2. Από κάθε Πρακτικό Δοκιμασίας Προσόντων και Συ¬ 
μπεριφοράς, ο Β' Εξεταστής της κάθε 

Επιτροπής καταχωρεί στο ΜΗΣΚΑ, κατ’ελάχιστον, τα 
ακόλουθα δεδομένα για κάθε ένα υποψήφιο οδηγό: 

• Αριθμό πρωτοκόλλου ΔΕΕ 

• Ημερομηνία Εξέτασης 

• Περιφέρεια 

• Περιφερειακή Ενότητα 

• Κωδικό αριθμό Επιτροπής Εξέτασης 

• Κατηγορία Οχήματος (Δίκυκλα, IX, Λεωφορεία και 
Φορτηγά, Φορτηγά/ Λεωφορεία με ΠΕΙ, μόνο ΠΕΙ) 

• Φύλλο υποψηφίου 

• Έτος γέννησης υποψηφίου 

• Μνημόνιο (δίκυκλα, ΙΧ-λεωφορεία-φορτηγά, ΠΕΙ, μόνο 
ΠΕΙ) 

• Σημείο Απόρριψης υποψηφίου 

• Σφάλματα υποψηφίου (επιτυχόντα ή αποτυχόντα) 

• Αριθμό θεωρητικών εξετάσεων 

• Αριθμό πρακτικών δοκιμασιών 

• Αποτέλεσμα εξέτασης υποψηφίου 

• Κωδικό αριθμό Α' Εξεταστή 

• Κωδικό αριθμό Β' Εξεταστή 

• Κωδικό αριθμό Διεύθυνσης ή Τμήματος Μεταφορών 
και Επικοινωνιών (Υπηρεσία) 

• Κωδικό αριθμό παριστάμενου Εκπαιδευτή 

• Κωδικό αριθμό παριστάμενης Σχολής Οδηγών 

Αρθρο 5 

Εξαγωγή στατιστικών στοιχείων 

1. Από τα καταχωρημένα δεδομένα στο ΜΗΣΚΑ, εξά¬ 
γονται, ενδεικτικά, σε μηνιαία, τριμηνιαία και ετήσια 
βάση, οι ακόλουθες Αναφορές: 

α. Χωρικές (Πανελλαδικές/ Ανά Περιφέρεια/ Ανά Διεύ¬ 
θυνση ή Τμήμα Μεταφορών και Επικοινωνιών). 

• Συνολικός αριθμός και ποσοστό δηλωθέντων υπο¬ 
ψηφίων (προσήλθαν/ δεν προσήλθαν, εξετάστηκαν/ δεν 
εξετάστηκαν). 

• Συνολικός αριθμός εξεταζόμενων υποψηφίων, συ¬ 
νολικός αριθμός επιτυχόντων, αποτυχόντων, ποσοστό 
επιτυχίας και αποτυχίας. 

• Συνολικός αριθμός εξεταζόμενων υποψηφίων, συ¬ 
νολικός αριθμός επιτυχόντων, ποσοστό επιτυχίας ανά 
κατηγορία οχήματος, ανά φύλλο και ανά κατηγορία 
ηλικιών εξεταζόμενων υποψηφίων. 

• Συνολικός αριθμός και ποσοστό σημείων απόρριψης 
αποτυχόντων υποψηφίων επί του συνόλου των αποτυ¬ 
χόντων υποψηφίων ανά συνδυασμό σημείων απόρριψης 
και ανά κατηγορία οχήματος. 

• Συνολικός αριθμός και ποσοστό σφαλμάτων εξετα¬ 
ζόμενων υποψηφίων ανά κατηγορία οχήματος και ανά 
κωδικό σφάλματος Γ. 

• Συνολικός αριθμός συμμετοχών στις θεωρητικές 
εξετάσεις στο σύνολο των εξεταζομένων υποψηφίων 
και αντίστοιχο ποσοστό. 

• Συνολικός αριθμός συμμετοχών στις πρακτικές δο¬ 
κιμασίες στο σύνολο των εξεταζομένων υποψηφίων και 
αντίστοιχο ποσοστό. 

• Μέσος όρος και τυπική απόκλιση των ποσοστών των 
επιτυχόντων εξεταζομένων υποψηφίων. 

β. Εξεταστών (ένας πίνακας ανά κωδικό Εξεταστή) 

• Συνολικός αριθμός συμμετοχών. 

• Συνολικός αριθμός εξεταζόμενων υποψηφίων, συ¬ 
νολικός αριθμός επιτυχόντων, αποτυχόντων, ποσοστό 
επιτυχίας και αποτυχίας. 

• Συνολικός αριθμός εξεταζόμενων υποψηφίων, συνο¬ 
λικός αριθμός επιτυχόντων, ποσοστό επιτυχίας ανά Επι¬ 
τροπή Εξέτασης και ανά κατηγορία οχήματος, ανά φύλλο 
και κατηγορία ηλικιών εξεταζομένων υποψηφίων οδηγών. 

• Αριθμός συχνότητας εμφάνισης του ίδιου ζευγαριού 
Εξεταστών και αντίστοιχο ποσοστό επιτυχίας εξεταζο¬ 
μένων υποψηφίων και ανά ζευγάρι Εξεταστών και ανά 
Διεύθυνση ή Τμήμα Μεταφορών και Επικοινωνιών. 

• Συνολικός αριθμός και ποσοστό σημείων απόρριψης 
αποτυχόντων υποψηφίων επί του συνόλου των αποτυ¬ 
χόντων υποψηφίων και ανά συνδυασμό σημείων απόρ¬ 
ριψης και ανά κατηγορία οχήματος. 

• Συνολικός αριθμός και ποσοστό σφαλμάτων εξετα¬ 
ζόμενων υποψηφίων ανά κατηγορία οχήματος και ανά 
κωδικό σφάλματος Γ. 


• Μέσος όρος και τυπική απόκλιση των ποσοστών των 
επιτυχόντων εξεταζομένων υποψηφίων ανά κατηγορία 
Εξεταστή των Διευθύνσεων ή Τμημάτων Μεταφορών 
και Επικοινωνιών. 

• Συνολικός πίνακας εξεταστών ταξινομημένων ανά 
κατηγορία Εξεταστή και ανά ποσοστό επιτυχίας και σύ¬ 
γκριση με πανελλαδικό μέσο όρο με τυπικές αποκλίσεις 
ή/ και με προκαθορισμένη τιμή, όπως αυτή προκύψει 
αργότερα από τα στοιχεία. 

γ. Σχολών Οδηγών (ένας πίνακας ανά κωδικό Σχολής 
Οδηγών) 

• Συνολικός αριθμός εξεταζόμενων υποψηφίων, συ¬ 
νολικός αριθμός επιτυχόντων, αποτυχόντων, ποσοστό 
επιτυχίας και αποτυχίας ανά κωδικό Εξεταστή. 

• Συνολικός αριθμός εξεταζόμενων υποψηφίων, συνο¬ 
λικός αριθμός επιτυχόντων, αποτυχόντων, ποσοστό επι¬ 
τυχίας και αποτυχίας ανά κατηγορία οχήματος και ανά 
φύλλο και κατηγορία ηλικιών εξεταζόμενων υποψηφίων. 

• Αριθμός συχνότητας εμφάνισης του ίδιου ζευγαριού 
Εξεταστή Α με Σχολή Οδηγών και αντίστοιχο ποσοστό 
επιτυχίας εξεταζομένων υποψηφίων ανά Διεύθυνση ή 
Τμήμα Μεταφορών και Επικοινωνιών. 

• Συνολικός αριθμός και ποσοστό σημείων απόρριψης 
αποτυχόντων υποψηφίων επί του συνόλου των αποτυ¬ 
χόντων υποψηφίων ανά συνδυασμό σημείων απόρριψης 
και ανά κατηγορία οχήματος. 

• Συνολικός αριθμός και ποσοστό σφαλμάτων εξετα¬ 
ζόμενων υποψηφίων και ανά κατηγορία οχήματος και 
ανά κωδικό σφάλματος Γ. 

• Συνολικός πίνακας Σχολών Οδηγών ταξινομημένων 
ανά ποσοστά επιτυχίας και σύγκριση με πανελλαδικό 
μέσο όρο, με τυπικές αποκλίσεις ή/ και με προκαθορισμέ¬ 
νη τιμή, όπως αυτή προκύψει αργότερα από τα στοιχεία. 

• Συνολικός αριθμός συμμετοχών στις θεωρητικές 
εξετάσεις στο σύνολο των εξεταζομένων υποψηφίων 
και αντίστοιχο ποσοστό. 

• Συνολικός αριθμός συμμετοχών στις πρακτικές δο¬ 
κιμασίες στο σύνολο των εξεταζομένων υποψηφίων και 
αντίστοιχο ποσοστό. 

δ. Εκπαιδευτών (ένας πίνακας ανά κωδικό Εκπαιδευτή) 

• Συνολικός αριθμός υποψηφίων, συνολικός αριθμός 
επιτυχόντων, αποτυχόντων, ποσοστό επιτυχίας και απο¬ 
τυχίας ανά κωδικό Εκπαιδευτή. 

• Συνολικός αριθμός υποψηφίων, συνολικός αριθμός 
επιτυχόντων, αποτυχόντων, ποσοστό επιτυχίας και απο¬ 
τυχίας ανά κατηγορία οχήματος και ανά φύλλο και 
κατηγορία ηλικιών εξεταζόμενων υποψηφίων. 

• Συνολικός αριθμός και ποσοστό σημείων απόρριψης 
αποτυχόντων υποψηφίων επί του συνόλου των αποτυ¬ 
χόντων υποψηφίων ανά συνδυασμό σημείων απόρριψης 
και ανά κατηγορία οχήματος. 

• Συνολικός αριθμός και ποσοστό σφαλμάτων εξετα¬ 
ζόμενων υποψηφίων ανά κατηγορία οχήματος και ανά 
κωδικό σφάλματος Γ. 

• Συνολικός πίνακας Εκπαιδευτών ταξινομημένων ανά 
ποσοστά επιτυχίας και σύγκριση με πανελλαδικό μέσο 
όρο, με τυπικές αποκλίσεις ή/ και με προκαθορισμένη 
τιμή, όπως αυτή προκύψει αργότερα από τα στοιχεία. 

2. Για τα καταγεγραμμένα στοιχεία και από τις πα¬ 
ραπάνω Αναφορές πραγματοποιείται ενδεικτικά με τη 
χρήση στατιστικών πακέτων/ εργαλείων, η παρακάτω 
ποσοτική/ στατιστική ανάλυση: 

• Γραφική παρουσίαση (οπτικοποίηση) των δεδομένων 
ορισμένων Αναφορών (π.χ. ποσοστών επιτυχίας και σύ¬ 
γκριση με πανελλαδικό μέσο όρο ή σύγκριση με τυπικές 
αποκλίσεις ή με προκαθορισμένη τιμή). 

• Σύγκριση των ποσοστών των επιτυχόντων εξετα- 
ζομένων υποψηφίων του εκάστοτε Εξεταστή Α με τους 
Εξεταστές Β και του εκάστοτε Εξεταστή Β με τους 
Εξεταστές Α με πανελλαδικό μέσο όρο ή σύγκριση 
με τυπικές αποκλίσεις ή/ και με προκαθορισμένη τιμή, 
καθώς και ανάλυση των καταγεγραμμένων στοιχείων 
βάσει ποιοτικών στατιστικών μεθόδων. 

Άρθρο 6 

Κυρώσεις 

1. Σε περίπτωση που εξουσιοδοτημένοι υπάλληλοι 
που φέρουν κωδικούς πρόσβασης, δεν καταχωρούν στο 
ΜΗΣΚΑ όλα τα στοιχεία από το Πρακτικό Δοκιμασίας 
Προσόντων και Συμπεριφοράς, απομακρύνονται υπο¬ 
χρεωτικά από το έργο της δοκιμασίας προσόντων και 
συμπεριφοράς με την έκδοση απόφασης σύμφωνα με 
τα οριζόμενα στην παράγραφο 3, την πρώτη φορά για 
ένα (1) μήνα. Εφόσον για εξουσιοδοτημένο υπάλληλο 
διαπιστώνεται υποτροπή, εντός έτους, από την έκδοση 
της σχετικής απόφασης επιβολής ποινής απομάκρυνσης 
από το έργο της δοκιμασίας προσόντων και συμπεριφο¬ 
ράς για πρώτη φορά, τότε η ποινή καθορίζεται σε δύο 
(2) μήνες για τη δεύτερη φορά και σε τρεις (3) μήνες 
για κάθε επόμενη φορά. 

2. Σε περίπτωση που εξουσιοδοτημένοι υπάλληλοι, 
που φέρουν κωδικούς πρόσβασης, δεν καταχωρούν στο 
ΜΗΣΚΑ ορθά όλα τα στοιχεία από το Πρακτικό Δοκι¬ 
μασίας Προσόντων και Συμπεριφοράς, απομακρύνονται 
υποχρεωτικά από το έργο της δοκιμασίας προσόντων 
και συμπεριφοράς με την έκδοση απόφασης σύμφωνα 
με τα οριζόμενα στην παράγραφο 3, την πρώτη φορά 
για πέντε (5) ημέρες. Εφόσον για εξουσιοδοτημένο 
υπάλληλο διαπιστώνεται υποτροπή, εντός έτους, από 
την έκδοση της σχετικής απόφασης επιβολής ποινής 
απομάκρυνσης από το έργο της δοκιμασίας προσόντων 
και συμπεριφοράς για πρώτη φορά, τότε η ποινή καθο¬ 
ρίζεται σε είκοσι (20) ημέρες για τη δεύτερη φορά και 
σε ένα (1) μήνα για κάθε επόμενη φορά. 

3. Οι παραπάνω ποινές επιβάλλονται με απόφαση 
του οικείου Περιφερειάρχη, ύστερα από πρόταση του 
Προϊσταμένου της οικείας Διεύθυνσης Μεταφορών 
και Επικοινωνιών, στον οποίο παράλληλα κοινοποι¬ 
είται Έκθεση Διαπίστωσης της Διεύθυνσης Οδικής 
Κυκλοφορίας του Υπουργείου. Για τους υπαλλήλους 
- εξεταστές που υπηρετούν στο Υπουργείο Υποδο¬ 
μών Μεταφορών και Δικτύων την αρμοδιότητα της 
παρούσας, έχει ο Γ ενικός Γ ραμματέας του Υπουργεί¬ 
ου Υποδομών Μεταφορών και Δικτύων, ύστερα από 
πρόταση του Προϊσταμένου της Διεύθυνσης Οδικής 
Κυκλοφορίας του Υπουργείου. 

4. Η Διεύθυνση Οδικής Κυκλοφορίας δύναται να ζητά 
από τις αρμόδιες Διευθύνσεις Μεταφορών και Επικοινω¬ 
νιών αντίγραφα Πρακτικών Δοκιμασίας Προσόντων και 
Συμπεριφοράς για δειγματοληπτικό έλεγχο. Οι έλεγχοι 
πραγματοποιούνται από τους υπαλλήλους του Υπουρ¬ 
γείου που μετέχουν στο βοηθητικό έργο εξέτασης υπο¬ 
ψηφίων οδηγών. 


Αρθρο 7 
Ισχύς 

Η ισχύς των διατάξεων της παρούσας αρχίζει από 
την 1η Νοεμβρίου 2014, πλην των αναφερόμενων στο 
άρθρο 5, η ισχύς των οποίων ξεκινά έξι (6) μήνες μετά, 
από την ως άνω ημερομηνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 26 Αυγούστου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. 8221.Τ73 /10/14 (2) 

Ορισμός αποφαινομένων οργάνων για τη μελέτη και 
εκτέλεση των έργων: α. «Συντήρηση - αντικατάστα¬ 
ση φωτιστικών σωμάτων και κιγκλιδωμάτων στον Κε¬ 
ντρικό Λιμένα Ιτέας», β. «Αντικατάσταση λόγω φθο¬ 
ράς, πίλαρ παροχής νερού - ρεύματος στον Κεντρικό 
Λιμένα Γαλαξιδίου». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν.2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γ ενικής Γ ραμματείας Λιμένων και Λιμε¬ 
νικής Πολιτικής». 

β. Το Ν. 3044/2002 (ΦΕΚ Α' 197) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το Ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Ν.4150/2013 (ΦΕΚ Α' 102) «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 

δ. Το Π.Δ. 175/2002 (ΦΕΚ Α' 158) (άρθρο 5, παρ. 2) «Αρ¬ 
μοδιότητες Διεύθυνσης Λιμενικών Υποδομών». 

ε. Το Π.Δ. 85/2012 (ΦΕΚ Α' 141) (άρθρο 5), «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

στ. Το Π.Δ. 94/2012 (ΦΕΚ Α' 149) (άρθρο 1), «Τροποποί¬ 
ηση π.δ. 85/2012 Ιδρυση και μετονομασία Υπουργείων, 
μεταφορά και κατάργηση υπηρεσιών”». 

ζ. Την αρ. πρ. 5221.1/14/2012/16-11-2012 (ΦΕΚ Β' 3050) 
Απόφαση μεταβίβασης του δικαιώματος υπογραφής «Με 
εντολή Υπουργού» στο Γενικό Γραμματέα Λιμένων και 
Λιμενικής Πολιτικής, στους Προϊσταμένους Διευθύνσεων 
και Τ μημάτων της Γ ενικής Γ ραμματείας Λιμένων και Λι¬ 
μενικής Πολιτικής του Υπουργείου Ναυτιλίας και Αιγαίου. 

η. Την αρ. πρ. 5111.01/54/2013/21-05-2013 (ΦΕΚ 224 
τ.Υ.Ο.Δ.Δ.) Απόφαση περί Διορισμού του Χριστόπου- 
λου Αθανάσιου του Γεωργίου στη θέση του Γενικού 
Γ ραμματέα της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων του Υπουργείου 
Ναυτιλίας και Αιγαίου. 

θ. Το αρ. πρ. 720/15-07-2014 έγγραφο Λιμενικού Τα¬ 
μείου Ν. Φωκίδας. 

ι. Το γεγονός ότι από την παρούσα δεν προκαλείται 
επιπλέον δαπάνη, αποφασίζει: 

1. Ορίζουμε για τη σύνταξη των μελετών και την εκτέ¬ 
λεση των έργων: 

α. «Συντήρηση - αντικατάσταση φωτιστικών σωμάτων 
και κιγκλιδωμάτων στον Κεντρικό Λιμένα Ιτέας». 

β. «Αντικατάσταση λόγω φθοράς, πίλαρ παροχής νε¬ 
ρού - ρεύματος στον Κεντρικό Λιμένα Γαλαξιδίου», ως 
Προϊσταμένη Αρχή την Περιφέρεια Στερεός Ελλάδας, 

Διεύθυνση Τεχνικών Έργων της Περιφερειακής Ενότη¬ 
τας Φωκίδας και ως Διευθύνουσα Υπηρεσία το Τμήμα 
Δομών Περιβάλλοντος της Διεύθυνσης τεχνικώνΈργων 
της Περιφερειακής Ενότητας Φωκίδας. 

2. Να ληφθούν όλες οι απαιτούμενες από την κείμε¬ 
νη νομοθεσία άδειες και εγκρίσεις που αφορούν στην 
εκτέλεση του εν λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Αυγούστου 2014 

Με εντολή Υπουργού 
Ο Γενικός Γραμματέας 
Λιμένων, Λιμενικής Πολιτικής 
και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 
-♦- 

Αριθμ. απόφασης 171/22-7-2014 (3) 

Καθιέρωση υπερωριακής απασχόλησης τακτικού προ¬ 
σωπικού της Δημοτικής Επιχείρησης'Υδρευσης Απο¬ 
χέτευσης Ρεθύμνου (Δ.Ε.Υ.Α.Ρ.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ ΑΠΟΧΕΤΕΥΣΗΣ ΡΕΘΥΜΝΗΣ 

Αφού έλαβε υπόψη του: 

1. Τις διατάξεις της περ. 12 της υποπαραγράφου Γ1 και 
της παραγράφου γ του άρθρου πρώτου του Ν.4093/2012, 

2. Τις διατάξεις του άρθρου 176 του Ν.4261/2014, 

3. Τις διατάξεις του Οργανισμού Εσωτερικής Υπηρε¬ 
σίας της Δ.Ε.Υ.Α.Ρ. 

4. Τις διατάξεις του Ν.1069/1980, 

5. Την εγκύκλιο Υπουργείου Οικονομικών αρ. 
2/85127/0022. 

6. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2014 της Δ.Ε.Υ.Α.Ρ., 

7. Την επιτακτική ανάγκη, λόγω της ιδιαιτερότητας και 
εξαιρετικότητας των παρεχόμενων υπηρεσιών, για πρό¬ 
σθετη υπερωριακή απασχόληση ώστε να διασφαλιστεί η 
συνεχής, τακτική, εύρυθμη, ασφαλής και αποτελεσματι¬ 
κή λειτουργία των υπηρεσιών και των δικτύων ύδρευσης 
και αποχέτευσης της Δ.Ε.Υ.Α.Ρ. για την αντιμετώπιση 
εκτάκτων και επειγουσών υπηρεσιακών αναγκών, απο¬ 
φασίζει ομόφωνα: 

Για συμπλήρωση του εβδομαδιαίου υποχρεωτικού 
ωραρίου για το έτος 2014 με σκοπό την απρόσκοπτη 
λειτουργία των δικτύων και αντλιοστασίων απο¬ 
χέτευσης της Δ.Ε.Υ.Α.Ρ., των δικτύων και αντλιο¬ 
στασίων ύδρευσης και την άμεση αποκατάσταση 
βλαβών σε εγκαταστάσεις - σωληνώσεις για την 
εξασφάλιση συνεχούς υδροδότησης των δημοτών 
και για την άμεση επέμβαση επί των βλαβών των 
δικτύων ύδρευσης και αποχέτευσης, των Η/Μ εγκα¬ 
ταστάσεων αυτών, καθώς και των εγκαταστάσε¬ 
ων του Βιολογικού Καθαρισμού της Δ.Ε.Υ.Α.Ρ., έτσι 
ώστε να εξασφαλίζεται κατά το δυνατόν η αποφυγή 
επικίνδυνων καταστάσεων από θραύση σωλήνων 
ύδρευσης, εκροή - διαρροή λυμάτων αποχέτευσης 
αλλά και για την εξασφάλιση συνεχούς υδροδότη¬ 
σης των δημοτών: 


Την υπερωριακή εργασία εργάσιμων ημερών μέχρι 
120 ώρες ανά υπάλληλο το Β' εξάμηνο, για 36 εργα¬ 
ζόμενους της τεχνικής υπηρεσίας και 32 εργαζόμε¬ 
νους της οικονομικής και διοικητικής υπηρεσίας της 
Δ.Ε.Υ.Α.Ρ.. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα και δύναται 
να πραγματοποιηθούν μόνο εφόσον το επιβάλλουν οι 
ανάγκες της Δ.Ε.Υ.Α.Ρ.. 

Επιτρέπεται η εναλλάξ απασχόληση των υπαλλήλων, 
με την προϋπόθεση ότι σε καμία περίπτωση δεν θα 
γίνει η υπέρβαση του ανώτατου αριθμού των ωρών 
ανά υπάλληλο. 

Η αμοιβή του προσωπικού θα είναι κάθε φορά η 
προβλεπόμενη από την ισχύουσα νομοθεσία. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη εις βάρος του κρατικού 
προϋπολογισμού. 

Η δαπάνη των ανωτέρω σχετικών αποζημιώσεων 
έχει προβλεφθεί στον προϋπολογισμό Δ.Ε.Υ.Α.Ρ., οικο¬ 
νομικού έτους 2014 και θα βαρύνει τους κωδικούς Κ.Α. 
60.00.0200 με τίτλο: ΑΜΟΙΒΕΣ ΥΠΕΡ.ΕΞΑΙΡ.ΝΥΚΤΕΡ.ΚΛΠ 
ύψους 120.000,00 ευρώ και Κ.Α. 60.03 με τίτλο: ΕΡΓΟΔ. 
ΕΙΣΦ.ΕΜΜΙΣ.ΠΡΟΣΩΠΙΚΟΥ ύψους 540.000,00 ευρώ. 

Η παρούσα απόφαση να αναρτηθεί στον πίνακα ανα¬ 
κοινώσεων της Δ.Ε.Υ.Α.Ρ. και να δημοσιευθεί στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 26 Αυγούστου 2014 

Ο Πρόεδρος του Διοικητικού Συμβουλίου 
ΑΓΓΕΛΟΣ ΜΑΛΑΣ 

-♦- 

Αριθμ. απόφ. 98/10-07-2014 (4) 

Τροποποίηση - συμπλήρωση του Τιμολογίου Δικαιω¬ 
μάτων Χρήσεως και Εκμισθώσεως Μηχανικών Μέ¬ 
σων και Εργαλείων Φορτοεκφορτώσεως του Ο.Λ.Π. 
Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΛΙΜΕΝΟΣ ΠΕΙΡΑΙΩΣ 
ΑΝΩΝΥΜΗ ΕΤΑΙΡΕΙΑ 

Αφού έλαβε υπόψη: 

1. Τις διατάξεις της παρ. 7 του άρθρου δεύτερου του 
Ν. 2688/1999 «Μετατροπή του Οργανισμού Λιμένος Πει¬ 
ραιώς και του Οργανισμού Λιμένος Θεσσαλονίκης σε 
ανώνυμες εταιρείες» (ΦΕΚ 40/τ.Α7ΐ-3-1999), η οποία 
προστέθηκε με την παράγραφο 2 του άρθρου 31 του 
Ν.3153/2003 «Ναυτική επαγγελματική εκπαίδευση, κα¬ 
τάρτιση και επιμόρφωση και ρύθμιση άλλων θεμάτων 
αρμοδιότητας του Υπουργείου Εμπορικής Ναυτιλίας» 
(ΦΕΚ 153/τ. Α719-6-2003). 

2. Το Καταστατικό του Ο.Λ.Π. Α.Ε., το οποίο αρχι¬ 
κά ενσωματώθηκε στο άρθρο τρίτο του Ν. 2688/1999 
(ΦΕΚ 40/1-3-1999 τ.Α'), όπως τροποποιήθηκε με το ΦΕΚ 
10591/16-9-2008 τ.ΑΕ και ΕΠΕ και ιδίως το Αρθρο 9, πα- 
ραγρ. 2, περίπτωση ιστ', και όπως τελικά τροποποιήθηκε 
και ισχύει (ΦΕΚ 6578/15-7-2011 τ.ΑΕ και ΕΠΕ). 

3. Το Τιμολόγιο Δικαιωμάτων Χρήσεως και Εκμισθώσε- 
ως Μηχ/κων Μέσων και Εργαλείων Φορτοεκφορτώσεως 
του ΟΛΠ ΑΕ, όπως έχει διαμορφωθεί σήμερα με τις 
ακόλουθες αποφάσεις του ΔΣ ΟΛΠ Α.Ε. 305/10.11.2005 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(ΦΕΚ 1842/Β/28.12.2005), 1/4.1.2006 (ΦΕΚ 175/Β/2006), 
64/20.3.2006 (ΦΕΚ 515/Β/25.4.2006), 285/28.11.2007 (ΦΕΚ 
2366/Β/2007), 193/17.12.2012 (ΦΕΚ 166/Β/31.1.2013). 

4. Την 22735/20-06-2014 πρόταση της Διεύθυνσης Δι¬ 
οίκησης. 

5. Την 111/8-7-2014 απόφαση Συμβουλίου Διεύθυνσης. 

6. Τη σύμφωνη, με την υπηρεσιακή πρόταση, εισήγηση 
του Προέδρου και Διευθύνοντος Συμβούλου Γεώργιου 
Ανωμερίτη. 

7. Τη σχετική με το θέμα συζήτηση, αποφάσισε ομό¬ 
φωνα: 

Την τροποποίηση του κεφαλαίου Ε' Εκμισθώσεις Ρυ- 
μουλκούμενων του Τιμολογίου Δικαιωμάτων Χρήσεως 
και Εκμισθώσεως Μηχανικών Μέσων και Εργαλείων 
Φορτοεκφορτώσεως του Ο.Α.Π. Α.Ε., ως ακολούθως: 


Ε'. Εκμισθώσεις Ρυμουλκούμενων 


όχημα ρυμούλκησης 
τροχοφόρων 
(εντός περιοχής 
λιμένος) 

ανά κίνηση / τεμάχιο 
τροχοφόρου 
εμπορεύματος 

25,000 ευρώ 

λοιπά ρυμουλκούμενα 
(εντός περιοχής 
λιμένος) 

ανά ώρα / τεμάχιο 

4,698 ευρώ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Πειραιάς, 10 Ιουλίου 2014 

Ο Πρόεδρος και Διευθύνων Σύμβουλος 
ΓΕΩΡΓΙΟΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννββπΐ33ίβι\β1@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02024281209140008 * - 













































































